Il-Kummissjoni Ewropea - Skeda informattiva Il-pakkett tal-proċeduri ta' ksur għal Ġunju: id-deċiżjonijiet ewlenin Brussell, is-7ta' gunju 2018 Fil-pakkett tagħha ta' kull xahar tad-deċiżjonijiet dwar il-ksur, il-Kummissjoni Ewropea ("il- Kummissjoni") qiegħda tieħu azzjoni legali kontra l-Istati Membri minħabba li jkunu naqsu milli jikkonformaw mal-obbligi tagħhom skont il-liġi tal-UE. Dawn id-deċiżjonijiet, li jkopru diversi setturi u oqsma ta' politika tal-UE, għandhom l-għan li jiżguraw l-applikazzjoni xierqa tal-liġi tal-UE għall- benefiċċju taċ-ċittadini u tan-negozji. Id-deċiżjonijiet ewlenin meħuda mill-Kummissjoni qed jiġu ppreżentati hawn taħt u huma miġbura skont il-qasam ta' politika. Il-Kummissjoni qed tagħlaq ukoll 104 każijiet li fihom il-kwistjonijiet mal- Istati Membri kkonċernati ssolvew mingħajr ma l-Kummissjoni kellha għalfejn tibqa' għaddejja bil- proċedura. Għal aktar tagħrif dwar il-proċedura ta' ksur tal-UE, ara l-MEMO/12/12 sħiħa. Għal aktar dettalji dwar id-deċiżjonijiet meħuda, ikkonsulta r-reġistru tad-deċiżjonijiet ta' ksur. Enerġija (Għal aktar tagħrif: Anna-Kaisa Itkonen - tel.: +32 229 56186, Nicole Bockstaller – tel.: +32 229 52589) Opinjoni motivata u ittri ta' intimazzjoni Sikurezza Nukleari: Il-Kummissjoni tistieden lill-BELĠJU, lill-POLONJA u lil SPANJA biex jittrasponu b'mod sħiħ ir-regoli tal-UE dwar is-sikurezza nukleari Illum, il-Kummissjoni ddeċidiet li tibgħat opinjoni motivata lill-Belġju talli ma nnotifikax il-miżuri ta' traspożizzjoni meħtieġa skont id-Direttiva dwar is-Sikurezza Nukleari (Id-Direttiva tal-Kunsill 2014/87/Euratom). Id-Direttiva tkompli ttejjeb il-qafas legali tas-sikurezza nukleari fil-livell tal-UE u tintroduċi għanijiet tas-sikurezza fuq livell għoli madwar l-UE kollha għall-prevenzjoni tal-aċċidenti nukleari. Id-Direttiva emendatorja dwar is-Sikurezza Nukleari kellha tiġi trasposta mill-Istati Membri sal-15 ta' Awwissu 2017. Sa dak iż-żmien, l-awtoritajiet Belġjani ma kinux innotifikaw lill- Kummissjoni dwar il-miżuri ta' traspożizzjoni tagħhom u, għalhekk irċevew ittra ta' intimazzjoni f'Diċembru 2017. Fi Frar 2018, l-awtoritajiet Belġjani kkomunikaw għadd ta' miżuri ta' traspożizzjoni. Madankollu, jirriżulta mill-analiżi magħmula mill-Kummissjoni li l-Belġju għadu ma nnotifika dwar l- ebda miżuri ta' traspożizzjoni li jikkorrispondu mar-rekwiżiti speċifiċi stabbiliti fid-Direttiva. Il-Belġju qed jingħata xahrejn żmien biex jirrispondi għall-opinjoni motivata, kif ukoll biex jadotta u jikkomunika l-miżuri kollha meħtieġa biex jiżgura t-traspożizzjoni sħiħa u korretta tad-Direttiva, u jekk jonqos milli jagħmel dan il-Kummissjoni tista' tiddeċiedi li tressaq il-każ quddiem il-Qorti tal- Ġustizzja tal-UE. Barra minn hekk, il-Kummissjoni tħeġġeġ lill-Polonja u lil Spanja biex ilestu t- traspożizzjoni ta' din id-Direttiva u ddeċidiet li tibgħat ittri ta' intimazzjoni lill-awtoritajiet Spanjoli u Pollakki. Jekk il-Polonja u Spanja ma jaġixxux fix-xahrejn li ġejjin, il-Kummissjoni tista' tibgħatilhom opinjoni motivata dwar din il-kwistjoni. Ittri ta' intimazzjoni: Skart nukleari: Il-Kummissjoni tistieden lill-KROAZJA, lid-DANIMARKA, lill-ESTONJA, lill- IRLANDA, lil-LATVJA u lil MALTA biex jittrasponu b'mod korrett ir-regoli tal-UE Illum, il-Kummissjoni ddeċidiet li tibgħat ittri ta' intimazzjoni lill-Kroazja, lid-Danimarka, lill-Estonja, lill-Irlanda, lil-Latvja u lil Malta minħabba li naqsu milli jittrasponu b'mod korrett ċertu rekwiżiti tad-Direttiva dwar il-Fjuwil Użat u l-Iskart Radjuattiv (Id-Direttiva tal-Kunsill 2011/70/Euratom). Id-Direttiva tistabbilixxi qafas Komunitarju li jiżgura l-immaniġġjar responsabbli u sikur ta' fjuwil użat u skart radjuattiv bil-ħsieb li ma jiġux imposti piżijiet bla bżonn fuq il- ġenerazzjonijiet futuri. Jekk is-sitt Stati Membri ma jaġixxux fix-xahrejn li ġejjin, il-Kummissjoni tista' tibagħtilhom opinjoni motivata dwar din il-kwistjoni. (Għal aktar tagħrif: Enrico Brivio – tel.: +32 229 56172, Iris Petsa – tel.: +32 229 93321) Tressiq quddiem il-Qorti tal-Ġustizzja tal-Unjoni Ewropea Il-Kummissjoni tressaq lil SPANJA quddiem il-Qorti minħabba l-immaniġġjar tal-iskart Illum, il-Kummissjoni Ewropea ddeċidiet li tressaq lil Spanja quddiem il-Qorti tal-Ġustizzja tal-UE minħabba li naqset milli tistabbilixxi u, fejn applikabbli, tirrevedi l-pjanijiet għall-immaniġġjar tal- iskart skont ir-rekwiżiti tar-regoli tal-UE għad-Direttiva Qafas dwar l-Iskart (Id-Direttiva 2008/98/KE) f'erba' reġjuni awtonomi (Aragona, il-Gżejjer Baleariċi, il-Gżejjer Kanarji u Madrid) u fil- Belt Awtonoma ta' Ceuta. Il-pjanijiet għall-immaniġġjar tal-iskart huma strument ewlieni biex jitnaqqsu l-impatti negattivi tal-ġenerazzjoni u tal-immaniġġjar tal-iskart fuq is-saħħa tal-bniedem u fuq l-ambjent u biex noqorbu dejjem aktar lejn l-ekonomija ċirkolari. Spanja kellha tistabbilixxi l-Pjanijiet għall-Immaniġġjar tal-Iskart meħtieġa biex tkopri t-territorju kollu tagħha sat-12 ta' Diċembru 2010, u kellha tevalwa u tirrevedi dawk il-pjanijiet mill-inqas kull sitt snin. Barra minn hekk, Spanja kellha tinforma lill-Kummissjoni dwar il-pjanijiet għall- immaniġġjar tal-iskart, ladarba jiġu adottati, u dwar kull reviżjoni sostanzjali tal-pjanijiet. Il- Kummissjoni insistiet kemm-il darba ma' Spanja biex taqdi l-obbligi tagħha: permezz ta' ittra ta' intimazzjoni f'Novembru 2016 u ta' opinjoni motivata f'Lulju 2017. Għal aktar tagħrif, irreferi għall- verżjoni sħiħa tal-istqarrija għall-istampa. Opinjoni motivata u ittra ta' intimazzjoni Ilma mormi: Il-Kummissjoni tħeġġeġ lil ĊIPRU, lill-ESTONJA u lir-RUMANIJA biex itejbu t- trattament tal-ilma urban mormi Il-Kummissjoni Ewropea tistieden lil Ċipru u lill-Estonja biex jikkonformaw mal-liġi tal-UE dwar l-ilma urban mormi u biex jiżguraw li l-ilma mormi minn bliet kbar u żgħar jiġi trattat sew. Skont il-liġi tal- UE (Id-Direttiva tal-Kunsill 91/271/KEE), il-bliet iż-żgħar u l-kbar huma meħtieġa jistabbilixxu l- infrastruttura meħtieġa sabiex jiġbru u jittrattaw l-ilma urban mormi tagħhom. L-ilma mormi mhux trattat jista' jpoġġi s-saħħa tal-bniedem fil-periklu, u jista' jniġġes il-lagi, ix-xmajjar, il-ħamrija, u l- ilma kostali u tal-pjan. Ċipru naqas milli jipprovdi sistema ta' ġbir għal 36 agglomerazzjoni. Fl-istess żoni, l-awtoritajiet Ċiprijotti naqsu wkoll milli jiżguraw li l-ilma urban mormi li qed jidħol fis-sistemi ta' ġbir ikun soġġett għal trattament xieraq. Il-Kummissjoni bagħtet ittra ta' intimazzjoni f'Lulju 2017. Fl-Estonja, l-awtoritajiet għad iridu jiżguraw it-trattament xieraq tal-ilma urban mormi fi tmien agglomerazzjonijiet. Il-Kummissjoni bagħtet ittra ta' intimazzjoni f'Diċembru 2016. Minħabba li fiż-żewġ każijiet, mhijiex mistennija konformità mar-regoli tal-UE fil-futur qarib, il-Kummissjoni qed tibgħat opinjoni motivata lil Ċipru u lill-Estonja biex iħaffu l-isforzi tagħhom. Jekk l-awtoritajiet taż-żewġ pajjiżi ma jaġixxux fi żmien xahrejn, il-każijiet jistgħu jitressqu quddiem il-Qorti tal- Ġustizzja tal-UE. Barra minn hekk, illum, il-Kummissjoni ddeċidiet ukoll li tibgħat ittra ta' intimazzjoni lir-Rumanija minħabba li naqset milli tikkonforma mar-regoli tal-UE dwar it-trattament tal-ilma urban mormi (Id-Direttiva tal-Kunsill 91/271/KEE) f'żoni urbani kbar (jiġifieri l- agglomerazzjonijiet). Wara l-adeżjoni tar-Rumanija fl-UE, l-agglomerazzjonijiet il-kbar kellhom jiżguraw il-ġbir adegwat ta' ilma urban mormi sal-31 ta' Diċembru 2013 u t-trattament tiegħu sal-31 ta' Diċembru 2015. Madankollu, skont id-data l-aktar aġġornata pprovduta mill-awtoritajiet Rumeni, 189 agglomerazzjoni kbira għadhom mhumiex konformi mal-obbligi ta' ġbir tal-ilma urban mormi skont il-liġi tal-UE, filwaqt li 198 agglomerazzjoni kbira ma jikkonformawx mal-obbligi ta' trattament. Jekk ir-Rumanija tonqos milli taġixxi fi żmien xahrejn, il-każijiet jistgħu jitressqu quddiem il-Qorti tal-Ġustizzja tal-UE. Opinjoni motivata: Arja: Il-Kummissjoni tistieden lil FRANZA biex tippromulga r-regoli tal-UE dwar l- emissjonijiet industrijali Il-Kummissjoni tħeġġeġ lil Franza biex tippromulga b'mod sħiħ il-leġiżlazzjoni tal-UE dwar il- limitazzjoni tal-emissjonijiet ta' ċerti sustanzi niġġiesa fl-arja minn impjanti tal-kombustjoni medji (Id-Direttiva (UE) 2015/2193) fil-liġi domestika tagħha. Id-Direttiva tirregola l-emissjonijiet ta' SO2, ta' NOx u tat-trab fl-arja bl-għan li jitnaqqsu dawn l-emissjonijiet u r-riskji li jistgħu jikkawżaw għas- saħħa tal-bniedem u għall-ambjent. Hija tistabbilixxi wkoll ir-regoli għall-monitoraġġ tal- emissjonijiet tal-monossidu tal-karbonju. L-Istati Membri kienu obbligati jibagħtu d-dettalji dwar kif id-Direttiva qed tiġi ppromulgata fil-liġi domestika tagħhom sad-19 ta' Diċembru 2017. Wara li Franza ma rrispettatx l-iskadenza, il-Kummissjoni bagħtet ittra ta' intimazzjoni f'Jannar 2018. Minħabba li Franza għadha ma kkomunikatx il-miżuri ta' traspożizzjoni kollha, il-Kummissjoni issa qed tibgħat opinjoni motivata. Spanja għandha xahrejn biex twieġeb. Fin-nuqqas ta' risposta sodisfaċenti, il-Kummissjoni tista' tressaq lill-Franza quddiem il-Qorti tal-Ġustizzja tal-UE. Ittri ta' intimazzjoni: Skart: Il-Kummissjoni tħeġġeġ lis-SLOVENJA biex tikkonforma mad-deċiżjoni tal-Qorti u tagħlaq il-miżbla illegali ta' Bukovžlak Illum il-Kummissjoni ddeċidiet li tistieden lis-Slovenja biex tikkonforma bis-sħiħ mad-deċiżjoni tal- Qorti tal-Ġustizzja tal-UE tas-16 ta' Lulju 2015 (Il-kawża C 140/14) u biex tirriabilita l-miżbla illegali f'Bukovžlak, Celje. Minħabba l-preżenza ta' metalli tqal, din il-miżbla – b'taħlita ta' ħamrija skavata mniġġsa u ta' skart industrijali - tirrappreżenta riskju serju għas-saħħa tal-bniedem u għall-ambjent. Tliet snin wara s-sentenza tal-Qorti, is-Slovenja għadha ma ħaditx il-miżuri xierqa biex tirriabilita jew tagħlaq il-miżbla, kif mitlub mid- Direttiva dwar il-Miżbliet (Id-Direttiva tal-Kunsill1999/31/KE) u d- Direttiva Qafas dwar l-Iskart (Id-Direttiva 2008/98/KE). Is-Slovenja rriabilitat waħda miż-żewġ miżbliet ikkonċernati mis-sentenza billi rkuprat 40 000 tunnellata skart perikoluż mormi f'sit industrijali, magħruf bħala "Gaberje-South". Il-Kummissjoni qed tibgħat ittra ta' intimazzjoni lis- Slovenja qabel ma tirreferi l-każ lura lill-Qorti, u qed titlob li jiġu imposti sanzjonijiet finanzjarji. Jekk is-Slovenja ma taġixxix fix-xahrejn li ġejjin, il-Kummissjoni tista' tibgħatilha opinjoni motivata dwar din il-kwistjoni. Skart: Il-Kummissjoni tħeġġeġ lil SPANJA biex tikkonforma mad-deċiżjoni tal-Qorti u tiżgura mmaniġġjar xieraq tal-iskart Il-Kummissjoni Ewropea titlob lil Spanja biex tikkonforma b'mod sħiħ mad-deċiżjoni tal-Qorti tal- Ġustizzja tal-UE tal-15 ta' Marzu 2017 (C-563/15). F'din id-deċiżjoni, il-Qorti sabet li Spanja kienet kisret l-obbligi tagħha skont id-Direttiva Qafas dwar l-Iskart (Id-Direttiva 2008/98/KE), billi ma adottatx il-miżuri meħtieġa għal 61 miżbla. L-awtoritajiet Spanjoli kellhom jiżguraw li l-immaniġġjar tal-iskart jitwettaq mingħajr ma tiġi pperikolata s-saħħa tal-bniedem u mingħajr ma ssir ħsara lill- ambjent. Minkejja li sar xi progress mid-deċiżjoni 'l hawn, għad hemm xogħlijiet pendenti ta' għeluq, issiġillar u restawr ta' 22 miżbla (waħda f'Andalucia; 19 fil-Gżejjer Kanarji u tnejn f'Murcia) li għalihom huwa mistenni dewmien sinifikanti. Aktar minn sena wara s-sentenza tal-Qorti, id-deċiżjoni għadha ma ġietx implimentata b'mod sħiħ mill-awtoritajiet nazzjonali. Dan jippreżenta riskju għas- saħħa tal-bniedem u għall-ambjent. Għaldaqstant, il-Kummissjoni issa qiegħda tibgħat ittra ta' intimazzjoni lil Spanja qabel ma tirreferi l-każ lura lill-Qorti, u qed titlob li jiġu imposti sanzjonijiet finanzjarji. Jekk Spanja ma taġixxix fix-xahrejn li ġejjin, il-Kummissjoni tista' tibgħatilha opinjoni motivata dwar din il-kwistjoni. Stabbiltà Finanzjarja, Servizzi Finanzjarji u Unjoni tas-Swieq Kapitali (Għal aktar tagħrif: Vanessa Mock – tel.: +32 229 56194, Letizia Lupini - tel.: +32 229 51958) Opinjoni motivata: Servizzi finanzjarji: Il-Kummissjoni titlob lill-GREĊJA biex tallinja l-liġi tagħha mar-regoli tal-UE dwar l-informaturi (whistle blowers) Il-Kummissjoni ddeċidiet li tibgħat opinjoni motivata lill-Greċja dwar in-nuqqas tagħha li timplimenta r-regoli tal-UE dwar ir-rappurtar ta' ksur possibbli tar-Regolament dwar l-Abbuż tas-Suq (ir-Regolament (UE) Nru 596/2014). Fl-2015, il-Kummissjoni adottat Direttiva ta' Implimentazzjoni (2015/2392) f'dak li għandu x'jaqsam ma' rappurtar lill-awtoritajiet kompetenti ta' ksur attwali jew potenzjali ta' leġiżlazzjoni dwar l-abbuż tas-suq. Din id-Direttiva hija parti mill-ġabra ta' regoli dwar l-Abbuż tas-Suq u tirrikjedi li l-Istati Membri jistabbilixxu mekkaniżmi effettivi biex jippermettu r- rappurtar ta' ksur tar-regoli dwar l-Abbuż tas-Suq. Din tinkludi dispożizzjonijiet biex jipproteġu lil dawk li jirrappurtaw dan il-ksur u tkompli tispeċifika l-proċeduri għall-protezzjoni tal-informaturi u tal-persuni rrappurtati, inkluż arranġamenti ta' segwitu dwar rapporti minn informaturi u l- protezzjoni ta' data personali. L-Istati Membri kellhom jippromulgaw id-Direttiva ta' Implimentazzjoni tal-Kummissjoni 2015/2392/UE (magħrufa wkoll bħala d-Direttiva dwar "l- informaturi") li tikkonċerna r-Regolament tal-UE 596/2014 fil-liġi nazzjonali sat-3 ta' Lulju 2016. Il-Greċja nnotifikat it-traspożizzjoni sħiħa tad-Direttiva. Madankollu, matul l-evalwazzjoni tagħha, il- Kummissjoni sabet li ċerti dispożizzjonijiet ma ġewx trasposti fil-liġi nazzjonali. Il-Greċja jenħtieġ li twieġeb għall-opinjoni motivata fi żmien xahrejn. Jekk ma tasal ebda tweġiba jew jekk il-Greċja mhux se tieħu l-miżuri biex tittrasponi d-dispożizzjonijiet in-nieqsa, il-każ jista' jitressaq quddiem il- Qorti tal-Ġustizzja. Suq Intern, Industrija, Intraprenditorija u SMEs (Għal aktar tagħrif: Lucia Caudet – tel.: +32 229 56182, Maud Noyon– tel.: +32 229 80379) Opinjonijiet motivati: Ħlas tard: Il-Kummissjoni titlob lill-ITALJA biex tikkonforma mar-regoli tal-UE dwar ħlasijiet tard Illum il-Kummissjoni ddeċidiet li tibgħat opinjoni motivata lill-Italja minħabba li d-dritt nazzjonali tagħha mhuwiex konformi mad-Direttiva dwar il-Ħlas Tard (Id-Direttiva 2011/7/UE). F'April 2017, l- Italja għamlet għadd ta' emendi fil-Kodiċi Taljan dwar il-Kuntratti Pubbliċi. Waħda minn dawn id- dispożizzjonijiet il-ġodda b'mod sistematiku testendi l-ħin għall-ipproċessar tal-ħlas ta' fatturi tal- progress fix-xogħlijiet pubbliċi bi 30 jum. L-awtoritajiet Taljani jsostnu li hemm bżonn ta' dan il- perjodu supplimentari biex jitwettqu l-verifiki anke meta dawn ikunu diġà twettqu matul il-fażijiet differenti tax-xogħlijiet pubbliċi. Bl-estensjoni ta' dan il-perjodu bi 30 jum ieħor, din id-dispożizzjoni tidher li qed tikser id-Direttiva dwar il-Ħlas Tard. Id-Direttiva teħtieġ li l-ħlasijiet mill-awtoritajiet pubbliċi ma għandhomx jaqbżu 30 jew 60 jum mid-data tal-irċevuta tal-fattura jew, fejn applikabbli, minn meta titlesta l-proċedura għall-verifika li s-servizzi jkunu nagħtaw b'mod korrett. Il- Kummissjoni bagħtet ittra ta' intimazzjoni lill-Italja f'Lulju 2017 bħala parti minn sforz kontinwu biex jiġu żgurati l-ħlasijiet f'waqthom lill-operaturi ekonomiċi, li ħafna drabi jkunu SMEs, u biex ittejjeb l- implimentazzjoni tad-Direttiva madwar l-UE. L-Italja issa għandha xahrejn biex twieġeb għall- argumenti mressqa mill-Kummissjoni; inkella, il-Kummissjoni tista' tiddeċiedi li tressaq lill-Italja quddiem il-Qorti tal-Ġustizzja tal-UE. Ittra ta' intimazzjoni: Akkwist pubbliku: Il-Kummissjoni tħeġġeġ lis-SLOVAKKJA biex tipprovdi aktar informazzjoni dwar kuntratt ta' servizzi tas-softwer Illum il-Kummissjoni ddeċidiet li tibgħat ittra addizzjonali ta' intimazzjoni lis-Slovakkja fir-rigward tal-għoti dirett ta' kuntratt ta' servizzi ta' softwer. Dan il-kuntratt ingħata direttament lill-istess operatur li diġà jipprovdi s-servizzi tas-software lill-awtorità kontraenti. L-awtoritajiet Slovakki argumentaw li l-kuntratt il-ġdid kien estensjoni tal-kuntratt preċedenti u li l-għoti dirett kien iġġustifikat għal raġunijiet marbuta mal-protezzjoni ta' drittijiet esklużivi. Fl-opinjoni tal- Kummissjoni kwalunkwe eżenzjoni mill-proċeduri normali ta' akkwist pubbliku li jkunu trasparenti u kompetittivi tista' tkun iġġustifikata biss f'ċirkostanzi eċċezzjonali. F'dan il-kuntest, is-Slovakkja ma wrietx li d-drittijiet esklużivi li għandu l-fornitur tas-servizz preżenti kienu essenzjali għall-kuntratt il-ġdid u li kien hemm bżonn ta' xi għotja diretta eċċezzjonali. Il-Kummissjoni għalhekk ikkunsidrat li s-Slovakkja kisret ir-regoli tal-akkwist pubbliku tal-UE (Id-Direttiva 2004/18/KE). Jekk is-Slovakkja ma taġixxix fix-xahrejn li ġejjin, il-Kummissjoni tista' tibgħatilha opinjoni motivata dwar din il- kwistjoni. Mobbiltà u Trasport Ittri ta' intimazzjoni (Għal aktar tagħrif: Enrico Brivio – tel.: +32 229 56172, Alexis Perier - tel.: +32 229 69143) It-Trasport sostenibbli: Il-Kummissjoni tistieden lil tliet Stati Membri biex jimplimentaw b'mod sħiħ ir-regoli tal-installazzjoni ta' infrastruttura tal-karburanti alternattivi Illum, il-Kummissjoni ddeċidiet li titlob lill-Belġju, lill-Ġermanja, u lil-Lussemburgu biex jittrasponu b'mod sħiħ fil-liġi nazzjonali r-regoli Ewropej dwar l-infrastruttura tal-karburanti alternattivi (Id-Direttiva 2014/94/UE). Dawn ir-regoli li jikkonċernaw, fost l-oħrajn, standards armonizzati għal infrastruttura għall-karburanti alternattivi u dispożizzjonijiet bażiċi li jippermettu l- mobbiltà elettrika, għandhom rwol importanti għall-funzjonament tas-suq intern tal-UE. Huma għandhom ukoll l-għan li jnaqqsu d-dipendenza tat-trasport fuq iż-żejt u li jtaffu l-impatt ambjentali tiegħu. Din id-Direttiva kellha tkun implimentata mill-Istati Membri sat-18 ta' Novembru 2016. L- Istati Membri kollha kkonċernati issa għandhom xahrejn biex jiżguraw l-implimentazzjoni sħiħa tad- Direttiva; inkella, il-Kummissjoni tista' tiddeċiedi li tibgħat opinjoni motivata. Fl-2017, il- Kummissjoni kienet diġà stiednet 21-il Stat Membru ieħor biex jimplementaw l-istess Direttiva mingħajr dewmien. Sikurezza stradali: Il-Kummissjoni tħeġġeġ lil SPANJA biex b'mod sħiħ tinstalla l- infrastruttura taċ-ċentri tas-sejħiet ta' emerġenza eCall Illum, il-Kummissjoni ddeċidiet li tibgħat ittra ta' intimazzjoni lil Spanja minħabba li ma installatx b'mod sħiħ l-infrastruttura taċ-ċentri telefoniċi ta' emerġenza li huma meħtieġa biex jirċievu u jittrattaw l-eCalls tan-numru 112 hekk kif meħtieġ skont ir-regoli tal-UE (Id-Direttiva 2010/40/UE). Is-sistema tal-eCall awtomatikament iċċempel in-numru uniku ta' emerġenza 112 fil-każ ta' inċident serju tat-triq u bl-użu tas-sistema Ewropea tan-navigazzjoni bis-satellita Galileo tikkomunika l-post tal-vettura lis-servizzi ta' emerġenza. Huwa stmat li l-eCalls se jnaqqsu l-ħin tar-rispons b'madwar 40-50%, u b'hekk isalvaw mijiet ta' ħajjiet kull sena. L-awtoritajiet Spanjoli issa għandhom xahrejn biex iwieġbu għall-argumenti mressqa mill-Kummissjoni; inkella, il-Kummissjoni tista' tiddeċiedi li tibgħat opinjoni motivata. Sistemi ta' Trasport Intelliġenti Il-Kummissjoni tistieden lil sitt Stati Membri biex jirrappurtaw dwar il-progress tagħhom Illum, il-Kummissjoni ddeċidiet li tibgħat ittra intimazzjoni lil Ċipru, lill-Ungerija, lil-Litwanja, lil-Lussemburgu, lis-Slovakkja u lis-Slovenja minħabba li naqsu milli jissodisfaw l-obbligi tagħhom skont il-leġiżlazzjoni tal-UE dwar Sistemi ta' Trasport Intelliġenti (STI) (Id-Direttiva 2010/40/UE). Skont id-Direttiva, kull tliet snin l-Istati Membri għandhom jagħtu rapport lill- Kummissjoni dwar il-progress li jkun sar fl-installazzjoni tal-azzjonijiet nazzjonali u tal-attivitajiet kif ukoll dwar il-proġetti fl-oqsma ta' prijorità tad-Direttiva dwar l-ITS. Is-sitt Stati Membri issa għandhom xahrejn biex jirrispondu għall-argumenti mressqa mill-Kummissjoni; inkella, il- Kummissjoni tista' tiddeċiedi li tibgħat opinjoni motivata. T assazzjoni u Unjoni Doganali (Għal aktar tagħrif: Vanessa Mock – tel.: +32 229 56194, Patrick Mc Cullough – tel.: +32 229 87183) Opinjoni motivata: Tassazzjoni: Il-Kummissjoni titlob lill-AWSTRIJA biex temenda l-iskema tal-VAT għall- aġenti tal-ivvjaġġar Illum, il-Kummissjoni ddeċidiet li tibgħat opinjoni motivata lill-Awstrija għax mill-iskema speċjali tal-VAT għall-aġenti tal-ivjaġġar eskludiet il-bejgħ ta' servizzi tal-ivvjaġġar lil persuni taxxabbli oħra li jużawhom għall-finijiet ta' negozju. L-iskema Speċjali tal-VAT għall-aġenti tal-ivvjaġġar timmira li tintaxxahom biss fuq il-profitti li jagħmlu billi tfornihom b'pakkett tal-ivjaġġar. Madankollu, min- naħa l-oħra, ma jistgħux inaqqsu l-VAT fuq l-oġġetti jew is-servizzi li huma jixtru minn negozji oħra. L-Awstrija qed tikser din id-dispożizzjoni, (id-Direttiva tal-VAT, id-Direttiva tal-Kunsill 2006/112/KE) meta tikkalkola l-VAT tal-aġenti tal-ivvjaġġar fuq bejgħ globali fi ħdan perjodu taxxabbli, filwaqt li l- każistika tal-UE (il-Kummissjoni vs Spanja, kawża C-189/11) tiddikjara b'mod ċar li l-ammont taxxabbli għandu jkun definit f'termini ta' bejgħ individwali, u mhux fuq grupp ta' bejgħ. Dan jirrappreżenta distorsjoni tal-kompetizzjoni minħabba li bħalissa l-aġenti tal-ivvjaġġar Awstrijaki jistgħu joffru s-servizzi tagħhom b'kundizzjonijiet aktar vantaġġjużi lil klijenti kummerċjali fi Stati Membri oħrajn, minn dawk tal-aġenti tal-ivvjaġġar ta' Stati Membri oħrajn. Jekk l-Awstrija ma taġixxix fix-xahrejn li ġejjin, il-Kummissjoni tista' tiddeċiedi li tressaq il-każ quddiem il-Qorti tal- Ġustizzja tal-UE. Opinjonijiet motivati u għeluq: Tassazzjoni: Il-Kummissjoni tistieden lil ħames Stati Membri jittrasponu r-regoli l-ġodda dwar it-trasparenza u tagħlaq każ kontra l-BULGARIJA Il-Kummissjoni Ewropea ddeċidiet li tibgħat opinjonijiet motivati lil Ċipru, lill-Greċja, lill-Irlanda, lil-Lussemburgu u lir-Rumanija minħabba li naqsu milli jikkomunikaw it-traspożizzjoni ta' miżuri ġodda dwar l-iskambju awtomatiku obbligatorju ta' informazzjoni fil-qasam tat-tassazzjoni fir- rigward tal-aċċess tal-awtoritajiet tat-taxxa tal-Istati Membri għal informazzjoni dwar il-ġlieda kontra l-ħasil tal-flus (Id-Direttiva tal-Kunsill (UE) 2016/2258). L-Istati Membri kellhom jittrasponu dawn il- miżuri sal-31 ta' Diċembru 2017. Ir-regoli l-ġodda huma mfassla biex jagħtu l-aċċess tant meħtieġ lill-awtoritajiet tat-taxxa għal informazzjoni dwar il-ġlieda kontra l-ħasil tal-flus u jippermettulhom li jirreaġixxu malajr u b'mod effiċjenti għal każijiet tal-evażjoni tat-taxxa. It-talba tal-Kummissjoni qed issir fil-forma ta' opinjoni motivata. Fin-nuqqas ta' tweġiba sodisfaċenti fi żmien xahrejn, il- Kummissjoni tista' tressaq lil dawn il-pajjiżi quddiem il-Qorti tal-Ġustizzja tal-UE. Fil-frattemp, il- Kummissjoni laqgħet ukoll it-traspożizzjoni tal-istess miżuri mill-Bulgarija u llum iddeċidiet li tagħlaq il-każ ta' ksur rispettiv. Ittri ta' intimazzjoni: Tassazzjoni: Il-Kummissjoni tistieden lir-REPUBBLIKA ĊEKA biex tittrasponi b'mod korrett ir-regoli ġodda ta' trasparenza għall-iskambju ta' informazzjoni Illum, il-Kummissjoni ddeċidiet li tibgħat ittra ta' intimazzjoni lir-Repubblika Ċeka minħabba li naqset milli timplimenta b'mod korrett ir-regoli tal-UE dwar l-iskambju awtomatiku obbligatorju ta' informazzjoni fil-qasam tat-tassazzjoni (Id-Direttiva tal-Kunsill 2014/107/UE). Skont il-liġi tal-UE, id-dħul finanzjarju, inkluż id-dividendi, il-qligħ kapitali, u l-bilanċi tal-kontijiet, huma soġġetti għall- iskambju awtomatiku ta' informazzjoni bejn l-Istati Membri. Jekk ir-Repubblika Ċeka ma taġixxix fix- xahrejn li ġejjin, il-Kummissjoni tista' tibgħat opinjoni motivata lill-awtoritajiet Ċeki. Tassazzjoni: Il-Kummissjoni titlob lil-LATVJA biex tallinja r-regoli tagħha dwar il- mekkaniżmu tar-reverse charge tal-VAT Illum, il-Kummissjoni ddeċidiet li tibgħat ittra ta' intimazzjoni lil-Latvja fir-rigward tal-leġiżlazzjoni reċenti tagħha li tippermetti l-applikazzjoni tar-reverse charge tal-VAT fuq il-bejgħ ta' prodotti ta' kostruzzjoni, ta' oġġetti elettroniċi għall-konsumatur u ta' apparat elettrodomestiku. Din il- leġiżlazzjoni tikser ir-regoli tal-UE dwar il-VAT, (id-Direttiva tal-VAT, id-Direttiva Kunsill 2006/112/KE), li jippermettu l-mekkaniżmu tar-reverse charge biss meta jkun speċifikament immirat u biss meta jkun użat għal prodotti elenkati b'mod eżawrjenti. Jekk il-Latvja ma taġixxix fix- xahrejn li ġejjin, il-Kummissjoni tista' tibgħat opinjoni motivata lill-awtoritajiet Latvjani. Għeluq ta' każ: Tassazzjoni: Il-Kummissjoni tagħlaq każ kontra l-PORTUGALL Il-Kummissjoni tilqa' l-leġislazzjoni l-ġdida li tippermetti lill-Portugall jallinja r-regoli tat-taxxa ta' ħruġ tiegħu kif meħtieġ minn sentenza tal-Qorti tal-Ġustizzja tal-UE tal-21 ta' Diċembru 2016 (il- kawża C-503/14). Fost affarijiet oħra, r-regoli l-ġodda jintroduċu, għażla għall-kontribwent li jqassam it-tassazzjoni tal-qligħ kapitali fil-mument tal-emigrazzjoni fuq perjodu ta' ħames snin. Fl-2014, il-Kummissjoni ressqet lill-Portugall quddiem il-Qorti minħabba li l-leġiżlazzjoni tiegħu kienet tiddiskrimina kontra kontribwenti, li ma jibqgħux residenti fiskali f'dak il-pajjiż. Illum, il- Kummissjoni ddeċidiet li tagħlaq dak il-każ ta' ksur. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail